PMIndiaData/PMIndiaSum huggingface dataset:
भारत-उज्बेकिस्तान आभासी शिखर सम्मेलन के दौरान प्रधानमंत्री की प्रारंभिक टिप्पणी

Excellency, नमस्कार। सबसे पहले तो में 14 दिसम्बर को आपके कार्याकाल के 5 वे वर्ष में प्रवेश के लिए बधाई और शुभकामनाएं देना चाहता हुँ l मैं इस साल उज़्बेकिस्तान की यात्रा के लिए उत्सुक था। कोविड-19 महामारी की वजह से मेरी यात्रा तो नहीं हो पाई, लेकिन मुझे ख़ुशी है कि "Work From Anywhere” के इस काल में हम आज वर्चुअल माध्यम से मिल रहे हैं। Excellency, भारत और उज्बेकिस्तान दो समृद्ध सभ्यताएं हैं। हमारे प्राचीन समय से ही निरंतर आपसी संपर्क रहे हैं। हमारे क्षेत्र की चुनौतियों और अवसरों के बारे में हमारी समझ और approach में बहुत समानता है। और इसलिए हमारे संबंध हमेशा से बहुत मजबूत रहे हैं। 2018 और 2019 में आपकी भारत यात्राओं के दौरान हमें कई मुद्दों पर चर्चा करने का अवसर मिला, जिससे हमारे संबंधों में एक नई गति देखने को मिली। Excellency, उग्रवाद, कट्टरवाद तथा अलगाववाद के बारे में हमारी एक जैसी चिंताएं हैं। हम दोनों ही आतंकवाद के ख़िलाफ़ दृढ़ता से एक साथ खड़े हैं। क्षेत्रीय सुरक्षा के मुद्दों पर भी हमारा एक जैसा नजरिया है। हम सहमत हैं कि अफगानिस्तान में शांति की बहाली के लिए एक ऐसी प्रक्रिया आवश्यक है जो स्वयं अफ़ग़ानिस्तान की अगुआई, स्वामित्व और नियंत्रण में हो। पिछले दो दशकों की उपलब्धियों को सुरक्षित रखना भी आवश्यक है। भारत और उज्बेकिस्तान ने मिलकर India-Central Asia Dialogue की पहल ली थी। इसकी शुरुआत पिछले वर्ष समरकंद से हुई थी। Excellency, पिछले कुछ वर्षों में हमारी आर्थिक साझेदारी भी मजबूत हुई है। हम उज्बेकिस्तान के साथ अपनी development partnership को भी और घनिष्ट बनाना चाहते हैं। मुझे यह जानकर खुशी है कि भारतीय Line of Credit के अंतर्गत कई projects पर विचार किया जा रहा है। आपकी विकास प्राथमिकताओं के अनुसार हम भारत की expertise और experience साझा करने के लिए तैयार हैं। Infrastructure, IT, शिक्षा, स्वास्थ्य, training और capacity building जैसे क्षेत्रों में भारत में काफी काबिलियत है, जो उज्बेकिस्तान के काम आ सकती है। हमारे बीच कृषि संबंधित Joint Working Group की स्थापन एक महत्वपूर्ण और सकारात्मक कदम हैं l इससे हम अपने कृषि व्यापार बढ़ाने के अवसर खोज सकते हैं जिससे दोनों देशों के किसानों को मदद मिलेंगी l Excellency, हमारी सुरक्षा साझेदारी द्विपक्षीय संबंधों का एक मजबूत स्तम्भ बनती जा रही है। पिछले वर्ष हमारे सशस्त्र बलों का सबसे पहला संयुक्त सैन्य अभ्यास हुआ। Space और Atomic energy के क्षेत्रों में भी हमारे सयुंक्त प्रयास बढ़ रहे हैं। यह भी संतोष का विषय है कि कोविड-19 महामारी के इस कठिन समय में दोनों देशों ने एक-दूसरे को भरपूर सहयोग दिया है। चाहे दवाइयों की आपूर्ति के लिए हो या एक-दूसरे के नागरिकों को सुरक्षित घर लौटाने के लिए। हमारे प्रदेशों के बीच भी सहयोग बढ़ रहा है। गुजरात और अन्दिजों की सफल भागीदारी के मॉडल पर अब हरियाणा और फरगाना के बीच सहयोग की रूपरेखा बन रही है। Excellency, आपके नेतृत्व में उज्बेकिस्तान में महत्वपूर्ण बदलाव आ रहे हैं, और भारत में भी हम reforms के मार्ग पर अडिग हैं। इससे Post-Covid काल में हमारे बीच आपसी सहयोग की संभावनाएं और बढ़ेंगी। मुझे विश्वास है कि आज की हमारी इस चर्चा से इन प्रयासों को नई दिशा और ऊर्जा मिलेगी। Excellency, मैं अब आपको आपके Opening Remarks के लिए आमंत्रित करता हूं l
प्रधानमंत्री ने चंडीगढ़ में भारत-फ्रांस व्यापार शिखर सम्मेलन को संबोधित किया। भारत और फ्रांस के बीच 16 समझौतों पर हस्ताक्षर

प्रधानमंत्री श्री नरेन्द्र मोदी ने रविवार को चंडीगढ़ में भारत-फ्रांस व्यापार शिखर सम्मेलन को संबोधित किया। प्रधानमंत्री श्री मोदी ने फ्रांस की सीओपी- 21 वार्ता में समन्वय के लिए फ्रांस की सराहना की। उन्होंने समझौते की घोषणा से तुरंत पहले फ्रांस के राष्ट्रपति श्री ओलांद द्वारा फोन कर प्रस्तावित समझौते की रूपरेखा साझा करने का स्मरण किया। प्रधानमंत्री श्री नरेन्द्र मोदी ने सीओपी -21 बैठक से कुछ दिन पूर्व पेरिस आंतकी हमले का स्मरण भी किया और कहा कि फ्रांस ने अपने मूल सिद्धातों से समझौता किए बिना आंतकवाद से लड़ने का मार्ग दिखाया है। उन्होंने कहा कि भारत आंतकवाद के साथ लडाई में फ्रांस के साथ कंधे से कंधा मिलाकर खडा़ है। प्रधानमंत्री ने इस अवसर पर भारत और फ्रांस के बीच कई समानताओं के बारे में विस्तार से बात करते हुए कहा कि दोनो देश एक-दूसरे के लिए बने हैं। रक्षा क्षेत्र के संबंध में उन्होंने कहा कि भारत की प्रतिभा और फ्रांस की निर्माण क्षमता मिलकर विश्व को ओर अधिक सुरक्षित बना सकते हैं। उन्होंने इस दौरान साइबर-सुरक्षा का जिक्र भी किया। प्रधानमंत्री श्री मोदी ने कहा कि फ्रांस की कंपनियों ने भारत में अच्छा निवेश किया है। विवादास्पद पिछली तिथि से कराधान अब इतिहास की बात है और यह अध्याय फिर कभी नहीं खुलेगा। उन्होंने भारत,अमेरिका और फ्रांस के सहयोग से चल रहे मिशन नवाचार की शुरूआत और अंतर्राष्ट्रीय सौर मैत्री का स्मरण भी किया। भारत-फ्रांस व्यापार शिखर सम्मेलन के दौरान दोनों देशो के बीच 16 सहमति पत्रों और समझौतों पर हस्ताक्षर किए गए।
प्रधानमंत्री ने बाल गंगाधर तिलक और चंद्रशेखर आजाद को उनकी जन्‍म जयंती के अवसर पर स्‍मरण किया

प्रधानमंत्री श्री नरेंद्र मोदी ने बाल गंगाधर तिलक और चंद्रशेखर आजाद को उनकी जन्‍म जयंती के अवसर पर स्‍मरण किया। प्रधानमंत्री ने कहा कि ‘‘हमें बाल गंगाधर तिलक, चंद्रशेखर आजाद की जन्‍म जयंती के अवसर पर स्‍वतंत्रता आंदोलन में उनके महान योगदान से प्रेरणा लेनी चाहिए।’’
आपूर्ति श्रृंखला लचीलापन (Supply Chain Resilience) पर वैश्विक शिखर सम्मेलन में प्रधानमंत्री का संबोधन

Your Excellency- प्रेसिडेंट बायडन, सप्लाई chain रेसिलिएंस के महत्वपूर्ण विषय पर इस Summit की पहल करने के लिए मैं आपको धन्यवाद देता हूँ।आपने पदभार संभालते ही कहा था- America is back.और इतने कम समय में हम सब, ये होते हुए देख रहे हैं और इसलिए, मैं कहूंगा- Welcome Back ! Excellencies, पेंडेमिक के शुरुआती महीनों में हम सभी देशों ने आवश्यक दवाइयों, स्वास्थ्य उपकरणों और वैक्सीन बनाने के Raw Material की कमी महसूस की। अब जब दुनिया इकनोमिक रिकवरी के प्रयासों में जुटी है तो सेमीकंडक्टर्स और अन्य कमोडिटी की सप्लाई प्रोब्लम्स, healthy growth के आड़े आ रही है।दुनिया में किसने सोचा था कि कभी शिपिंग केंटेनर की भी किल्लत हो जाएगी? Excellencies, वैक्सीन्स की ग्लोबल सप्लाई सुधारने के लिए भारत ने वैक्सीन के एक्सपोर्ट की गति बढ़ाई है। हम अपने Quad partners के साथ भी इंडो-पेसिफिक क्षेत्र में बेहतर और किफायती Covid-19 वैक्सीन की आपूर्ति करने के लिए काम कर रहे हैं। अगले वर्ष भारत की तैयारी, विश्व के लिए 5 billion COVID वैक्सीन डोज बनाने की है। इसके लिए भी बहुत जरूरी है कि Raw Material की सप्लाई में कोई अड़चन न आये। Excellencies, मेरा ये मानना है कि ग्लोबल सप्लाई चेन्स को बेहतर बनाने के लिए तीन पहलू सबसे महत्वपूर्ण हैं – Trusted Source, Transparency और Time-Frame. यह आवश्यक है कि हमारी Supply, Trusted Sources से हो। यह हमारी साझा security के लिए भी महत्वपूर्ण है।Trusted Sources भी ऐसे होने चाहिए जो reactive tendency न रखते हों ताकि supply chain को tit for tat अप्रोच से सुरक्षित रखा जाए। सप्लाई चेन की Reliability के लिए यह भी जरूरी है कि उसमें Transparency रहे।Transparency न होने की वजह से ही आज हम देख रहे हैं कि दुनिया की बहुत सारी कंपनियों को छोटी-छोटी चीजों की किल्लत से जूझना पड़ रहा है।जरूरी चीजों की सप्लाई अगर समय पर न हो, तो बड़ा नुकसान करती ही है।ये हमने कोरोना के इस कालखंड में फार्मा और मेडिकल सप्लाई में स्पष्ट रूप से महसूस किया है।इसलिए Time-Frame में सप्लाई सुनिश्चित करने के लिए हमें हमारे सप्लाई चेन्स को डाइवर्सिफाई करना होगा।और इसके लिए विकासशील देशों में आल्टरनेटिव मैन्युफैक्चरिंग कैपेसिटी का विकास करना होगा। Excellencies, भारत ने pharmaceuticals, IT और दूसरे आइटम्स के Trusted Sources के तौर पर अपनी साख बनाई है। हम क्लीन टेक्नोलोजी supply चेन में भी अपनी भूमिका निभाने के लिए तत्पर है। मेरा सुझाव है कि हम अपनी टीम्स को निर्देश दें कि वे एक निश्चित समय-सीमा में, हमारे साझा लोकतान्त्रिक मूल्यों के आधार पर, आगे की कार्य योजना बनाने के लिए शीघ्र मिलें। धन्यवाद।
प्रधानमंत्री ने सभी पात्र लोगों से कोविड प्रीकॉशन डोज लगवाने का आग्रह किया

प्रधानमंत्री श्री नरेन्द्र मोदी ने उन सभी लोगों से कोविड प्रीकॉशन डोज लगवाने का आग्रह किया है, जो इसके पात्र हैं। उल्लेखनीय है कि भारत ने प्रीकॉशन डोज लगाना शुरू कर दिया है। प्रधानमंत्री ने उन सभी की सराहना की, जिन्होंने आज टीके लगवाये। एक ट्वीट में प्रधानमंत्री ने कहा हैः “भारत ने प्रीकॉशन डोज लगाना शुरू कर दिया है। उन सबको साधुवाद, जिन्होंने आज टीका लगवाया है। मैं टीका लगवाने के पात्र लोगों से आग्रह करता हूं कि वे टीके लगवा लें। जैसा कि हम सब जानते हैं कि कोविड-19 से लड़ने में टीकाकरण सबसे ज्यादा कारगर तरीका है।”
प्रधानमंत्री ने मां चंद्रघंटा का नमन किया

प्रधानमंत्री ने मां चंद्रघंटा से सभी भक्तों को सभी नकारात्मक शक्तियों पर विजय प्राप्त करने की शक्ति देने की प्रार्थना की है। प्रधानमंत्री ने ट्वीट किया: "मां चंद्रघंटा के चरणों में शीश झुकाकर नमन। देवी चंद्रघंटा अपने सभी भक्तों को नकारात्मक शक्तियों पर विजय का आशीर्वाद दें। इस अवसर पर उनसे जुड़ी स्तुति…"
भारत और रूस के बीच अनौपचारिक शिखर वार्ता

प्रधानमंत्री श्री नरेन्‍द्र मोदी और राष्‍ट्रपति व्‍लादिमिर पुतिन के बीच 21 मई, 2018 को रूसी गणराज्‍य के सोची शहर में पहली अनौपचारिक शिखर वार्ता सम्‍पन्‍न हुई। इस शिखर वार्ता से दोनों नेताओं के बीच मैत्री प्रगाढ़ बनाने और भारत व रूस के बीच उच्‍चस्‍तरीय राजनैतिक आदान-प्रदान की परम्‍परा के दृष्टिगत अंतर्राष्‍ट्रीय व क्षेत्रीय मुद्दों पर विचारों के आदान-प्रदान का अवसर प्राप्‍त हुआ। दोनों नेता भारत और रूस के बीच विशेष एवं विशेषाधिकार सम्‍पन्‍न नीतिगत साझेदारी के लिए वैश्विक एवं स्‍थायित्‍व के लिए सहमति एक महत्‍वपूर्ण घटक है। उन्‍होंने इस दृष्टिकोण पर विचारों को साझा किया कि भारत और रूस को खुली एवं साम्‍य विश्‍व व्‍यवस्‍था में योगदान करने में इनकी एक महत्‍वपूर्ण भूमिका है। इस सम्‍बन्‍ध में उन्‍होंने वैश्विक शांति व स्‍थायित्‍व बनाए रखने में आम दायित्‍यों के लिए प्रमुख शक्तियों के रूप में एक-दूसरे की भूमिका को मान्‍यता प्रदान की। दोनों नेताओं ने मुख्‍य अंतर्राष्‍ट्रीय मुद्दों पर गहराई से विचार-विमर्श किया। उन्‍होंने बहु-ध्रुवीकरण व्‍यवस्‍था के निर्माण के महत्‍व पर सहमति जताई। उन्‍होंने भारत-प्रशांत क्षेत्र सहित एक-दूसरे के साथ परामर्श व समन्‍वय स्‍थापित करने का निर्णय किया। दोनों नेताओं ने आतंकवाद और साम्‍प्रदायिकता के प्रति अपनी चिंता जताई और सभी रूपों व प्रकार के आतंकवाद से लड़ाई में अपनी प्रतिबद्धता को दोहराया। इस संदर्भ में उन्‍होंने आतंकवाद के खतरे से मुक्‍त वातावरण में अफगानिस्‍तान में शांति एवं स्‍थायित्‍व बहाल करने में महत्‍व को रेखांकित किया और इस उद्देश्‍य की प्राप्ति के लिए साथ मिलकर सहमति जताई। दोनों नेताओं ने राष्‍ट्रीय विकास की योजनाओं और प्राथमिकताओं पर विस्‍तार से विचारों का आदान-प्रदान किया। उन्‍होंने भारत और रूस के बीच गहरे विश्‍वास, पारस्‍परिक सम्‍मान और सद्भाव पर संतोष व्‍यक्‍त किया। जून 2017 में सेंट पीटर्सबर्ग में विगत द्विपक्षीय शिखर वार्ता पर सकारात्‍मक प्रगति पर संतोष प्रकट करते हुए दोनों नेताओं ने अपने अधिकारियों से इस वर्ष के अन्‍त में भारत में अगली शिखर वार्ता के लिए ठोस निष्‍कर्ष तैयार करने के निर्देश दिए। दोनों ने व्‍यापार एवं निवेश में वृहदत्‍तर तालमेल का पता लगाने के लिए भारत के नीति आयोग एवं सभी गणराज्‍य के आर्थिक विकास मंत्रालय के बीच नीतिगत आर्थिक वार्ता स्‍थापित करने पर सहमत हुए। उन्‍होंने ऊर्जा क्षेत्र में सहयोग के विस्‍तार पर संतोष व्‍यक्‍त किया और इस सम्‍बन्‍ध में उन्‍होंने गजप्रोम और गेल के बीच अगले माह एक दीर्घकालिक एलएनजी के पहले कंसाइनमेंट की आपूर्ति का स्‍वागत किया। दोनों नेताओं ने सैन्‍य, सुरक्षा एवं परमाणु ऊर्जा क्षेत्रों में दीर्घकालिक साझेदारी के महत्‍व को भी दोहराया और इन क्षेत्रों में चल रहे सहयोग का स्‍वागत किया। दोनों नेताओं ने परस्‍पर वार्षिक शिखर वार्ताओं के साथ-साथ नेतृत्‍व स्‍तर पर अतिरिक्‍त संलिप्‍तता के रूप में अनौपचारिक वार्तायें आयोजित करने के विचार का भी स्‍वागत किया। प्रधानमंत्री ने राष्‍ट्रपति पुतिन को इस वर्ष के अन्‍त में 19वीं वार्षिक शिखर वार्ता के आमंत्रित किया।
मंत्रिमंडल ने मेट्रो कॉरिडोर को दिलशाद गार्डन से नया बस अड्डा, गाजियाबाद तक विस्तार करने की मंजूरी दी

प्रधानमंत्री श्री नरेन्द्र मोदी की अध्यक्षता में केन्द्रीय मंत्रिमंडल ने मंत्रिमंडल ने मेट्रो कॉरिडोर को दिलशाद गार्डन से नया बस अड्डा, गाजियाबाद तक विस्तार करने की मंजूरी दी। विस्तारित लाइन की कुल लंबाई 9.41 किलोमीटर होगी। मंत्रिमंडल ने इसके लिए केन्द्रीय वित्तीय सहायता के रूप में 324.87 करोड़ रुपये के योगदान को भी मंजूरी दी। विस्तारित लाइन की कुल लागत 1,781.21 करोड़ रुपये है। परियोजना के कार्यान्वयन से एनसीआर में सार्वजनिक परिवहन अवसंरचना की बहुप्रतीक्षित सुविधा मिलेगी। दिल्ली मेट्रो रेल कॉरपोरेशन लिमिटेड (डीएमआरसी) इस परियोजना का कार्यान्वयन कर रहा है। डीएमआरसी, भारत सरकार और राष्ट्रीय राजधानी क्षेत्र दिल्ली (जीएनसीटीडी) की एक विशेष उद्देश्य के लिए बनी कंपनी (एसपीवी) है।
राष्ट्रपति, उपराष्ट्रपति, प्रधानमंत्री ने सरदार पटेल की जयंती पर पुष्पांजलि अर्पित की और प्रधानमंत्री ने “रन फॉर यूनिटी” का शुभारंभ किया

राष्ट्रपति श्री रामनाथ कोविंद, उपराष्ट्रपति श्री वेंकैया नायडू और प्रधानमंत्री श्री नरेन्द्र मोदी ने आज सरदार वल्लभ भाई पटेल की जयंती पर नई दिल्ली में पटेल चौक पर सरदार पटेल की प्रतिमा पर पुष्पांजलि अर्पित की। इसके पश्चात प्रधानमंत्री ने मेजर ध्यानचंद राष्ट्रीय स्टेडियम से “रन फॉर यूनिटी” को हरी झंडी दिखाई। इस अवसर पर लोगों को संबोधित करते हुए, प्रधानमंत्री श्री नरेन्द्र मोदी ने सरदार वल्लभ भाई पटेल के योगदानों, विशेष रूप से देश की एकता में उनके योगदानों को याद किया। प्रधानमंत्री ने यह जोर देकर कहा कि भारत का युवा वर्ग सरदार पटेल और हमारे राष्ट्र के निर्माण में उनके योगदान का सम्मान करता है। प्रधानमंत्री ने कहा कि भारत को अपनी विविधता पर गर्व है और “रन फॉर यूनिटी” जैसे अवसर हमें इस गर्व और एकता के भाव को पुनः सुदृढ़ करने के अवसर देते हैं। प्रधानमंत्री ने प्रतिभागियों को एक शपथ भी दिलाई।
प्रधानमंत्री ने नव-निर्वाचित अमेरिकी उप राष्ट्रपति कमला हैरिस को बधाई दी

प्रधानमंत्री श्री नरेन्द्र मोदी ने नव-निर्वाचित अमेरिकी उप राष्ट्रपति कमला हैरिस को बधाई दी है। अपने संदेश में प्रधानमंत्री ने कहा, “कमला हैरिस को हार्दिक बधाइयां! आपकी सफलता अभूतपूर्व है और यह न केवल आपके चिट्टियों के लिए, बल्कि सभी भारतीय-अमेरिकियों के लिए भी अत्यंत गर्व का विषय है। मुझे विश्वास है कि आपके समर्थन और नेतृत्व से सशक्त भारत-अमेरिकी संबंध और भी अधिक मजबूत होंगे।”
प्रधानमंत्री ने श्री गुरु तेग बहादुर जी को उनके शहीदी दिवस पर श्रद्धांजलि अर्पित की

प्रधानमंत्री श्री नरेन्द्र मोदी ने श्री गुरु तेग बहादुर जी के शहीदी दिवस पर उन्हें श्रद्धांजलि अर्पित की है। प्रधानमंत्री ने ट्वीट किया; “मैं श्री गुरु तेग बहादुर जी को उनके शहीदी दिवस पर श्रद्धांजलि अर्पित करता हूं। उनके साहस और सिद्धांतों के साथ-साथ आदर्शों के प्रति उनकी अटूट प्रतिबद्धता के लिए पूरी दुनिया में उनकी प्रशंसा की जाती है। उन्होंने अत्याचार और अन्याय के सामने झुकने से इनकार कर दिया। उनकी शिक्षाएँ हमें आज भी प्रेरित करती हैं।”
प्रधानमंत्री ने डीडी न्यूज की ‘साप्ताहिक संस्कृत पत्रिका’ वार्तावली को बधाई दी

प्रधानमंत्री श्री नरेन्द्र मोदी ने डीडी न्यूज़ पर अपने पांच साल का निरंतर प्रसारण पूरा करने पर संस्कृत समाचार पत्रिका ‘वार्तावली’ को बधाई दी है। एक ट्वीट में प्रधानमंत्री ने कहा, ‘देववाणीं संस्कृतभाषां वैश्विके पटले प्रचारप्रसारशिखरासनम् आसादयितुं कृतयत्नस्य डी.डी.न्यूज़-वाहिन्यां प्रसार्यमाणस्य ‘वार्तावली’-कार्यक्रमस्य अतुल्यमस्ति योगदानम्। वार्तावल्याः पञ्चवर्षपूर्त्यवसरे संस्कृतकार्यक्रमसम्बद्धान् समस्तान् सदस्यान् दर्शकाँश्च अहं हृदयेन अभिनन्दामि ”।
प्रधानमंत्री ने झारखंड के लोगों को राज्य के स्थापना दिवस की बधाई दी

प्रधानमंत्री श्री नरेन्द्र मोदी ने झारखंड के लोगों को राज्य के स्थापना दिवस पर बधाई दी है। उन्होंने राज्य के लिए प्रगति की नई ऊंचाइयों की कामना की। एक ट्वीट में प्रधानमंत्री ने कहा: “समस्त झारखंडवासियों को राज्य के स्थापना दिवस की बहुत-बहुत बधाई। मेरी कामना है कि प्राकृतिक संसाधन और जनजातीय कला-संस्कृति से समृद्ध यह प्रदेश प्रगति की ऊंचाइयों को प्राप्त करे।”
प्रधानमंत्री ने श्री जहांगीर पोचा के निधन पर शोक व्‍यक्‍त किया

प्रधानमंत्री नरेन्‍द्र मोदी ने वरिष्‍ठ पत्रकार श्री जहांगीर पोचा के निधन पर शोक व्‍यक्‍त किया है। प्रधानमंत्री ने कहा कि वह जहांगीर पोचा के निधन से स्‍तब्‍ध और दुखी हैं। उनके परिवार को इस समय मेरी गहरी शोक संवेदनाएं। उनकी आत्‍मा को शांति मिले। जहांगीर पोचा टीवी, प्रिंट और सोशल मीडिया की एक प्रमुख आवाज के रूप में याद किए जाएंगे। प्रधानमंत्री ने कहा कि विभिन्‍न मुद्दों पर उनके बेबाक और अंतरदृष्टि से पूर्ण नजरिये को हमेशा याद किया जाएगा।
मंत्रिमंडल ने कृषि एवं संबद्ध क्षेत्रों में सहयोग पर भारत एवं पोलैंड के बीच एक समझौते पर हस्‍ताक्षर को मंजूरी दी

प्रधानमंत्री श्री नरेन्‍द्र मोदी की अध्‍यक्षता में केंद्रीय मंत्रिमंडल ने कृषि एवं संबद्ध क्षेत्रों में सहयोग पर भारत एवं पोलैंड के बीच एक समझौते पर हस्‍ताक्षर के लिए अपनी मंजूरी दी है। इस समझौते के दायरे में कृषि क्षेत्र की वर्तमान स्थिति पर सूचनाओं के आदान-प्रदान, फसलों के पादप की स्थिति, हानिकारक जीवों से उत्‍पन्‍न खतरा और पशु संक्रामक रोगों से उत्‍पन्‍न खतरा सहित कृषि एवं संबद्ध क्षेत्र की विभिन्‍न गतिविधियां शामिल हैं। इसमें कृषि एवं कृषि-खाद्य प्रसंस्‍करण से संबंधित मेलों, प्रदर्शनियों, सेमिनारों और सम्‍मेलनों में भागीदारी भी शामिल हैं। साथ ही यह दोनों देशों की कॉन्‍ट्रैक्टिंग पार्टीज के बीच कृषि-खाद्य व्‍यापार अथवा उसके समर्थन सहित संयुक्‍त आर्थिक गतिविधियों के विकास को भी बढ़ावा देगा। इस समझौते से एक संयुक्‍त कार्यसमूह (जेडब्‍ल्‍यूजी) के गठन का मार्ग भी प्रशस्‍त होगा जिसमें दोनों देशों के प्रतिनिधि शामिल होंगे। जेडब्‍ल्‍यूजी सहयोग के लिए योजना तैयार करेगा और समझौते के कार्यान्‍वयन के दौरान उत्‍पन्‍न होने वाली समस्‍याओं के लिए समाधान भी मुहैया कराएगा।
मंत्रिमंडल ने केन्द्र सरकार के कर्मचारियों के लिए महंगाई भत्ते (डीए) एवं पेंशनरों के लिए महंगाई राहत (डीआर) में अतिरिक्त 2 प्रतिशत को मंजूरी दी

प्रधानमंत्री श्री नरेन्द्र मोदी की अध्यक्षता में केन्द्रीय मंत्रिमंडल ने मूल्यवृद्धि की क्षतिपूर्ति हेतु केन्द्र सरकार के कर्मचारियों के लिए महंगाई भत्ते (डीए) एवं पेंशनरों के लिए महंगाई राहत (डीआर) की एक अतिरिक्त किस्त जारी करने को मंजूरी दी है, जो मूलभूत वेतन/पेंशन के 7 प्रतिशत की वर्तमान दर में 2 प्रतिशत की वृद्धि का प्रतिनिधित्व करती है। यह 01.07.2018 से प्रभावी होगी। महंगाई भत्ते और महंगाई राहत का राजकोष पर संयुक्त प्रभाव प्रति वर्ष 6112.20 करोड़ रुपये एवं वित्त वर्ष 2018-19 (जुलाई, 2018 से फरवरी, 2019 तक की 8 महीनों की अवधि तक के लिए) में 4074.80 करोड़ रुपये का पड़ेगा। इससे केन्द्र सरकार के लगभग 48.41 लाख कर्मचारियों एवं 62.03 लाख पेंशनरों को लाभ पहुंचेगा। यह वृद्धि स्वीकृत फॉर्मूला के अनुरूप है, जो 7वें केन्द्रीय वेतन आयोग की अनुशंसाओं पर आधारित है।
ईरान के वित्त एवं आर्थिक मामलों के मंत्री ने प्रधानमंत्री से मुलाकात की

इस्लामिक गणराज्य ईरान के वित्त एवं आर्थिक मामलों के मंत्री डा. अली तय्यबनिया ने आज प्रधानमंत्री श्री नरेन्द्र मोदी से मुलाकात की। वह विदेश मंत्री की सह-अध्यक्षता वाली द्विपक्षीय संयुक्त आयोग की बैठक के लिए भारत आए हुए हैं। प्रधानमंत्री ने उन्हें इस बात से अवगत कराया कि भारत, ईरान के साथ अपने संबंधों को उच्च महत्व देता है। उन्होंने जुलाई 2015 में ऊफा में ब्रिक्स सम्मेलन से इतर राष्ट्रपति रूहानी के साथ अपनी उपयोगी बैठक को याद किया। प्रधानमंत्री ने ईरान के साथ द्विपक्षीय संबंधों को मजूबत करने के लिए भारत की ओर से तत्परता जाहिर की। इसमें व्यापार, निवेश, तेल और गैस, कनेक्टिविटी, बंदरगाहों का विकास जैसे क्षेत्र शामिल हैं।
प्रधानमंत्री और इटली के प्रधानमंत्री ज्‍यूसेपे कोंते के बीच टेलीफोन पर बातचीत

प्रधानमंत्री श्री नरेन्‍द्र मोदी और इटली के प्रधानमंत्री ज्‍यूसेपे कोंते के बीच आज टेलीफोन पर बातचीत हुई। प्रधानमंत्री ने कोविड-19 महामारी के कारण इटली में हुई मौतों पर दुख प्रकट करते हुए अपनी संवेदनाएं व्‍यक्‍त की। उन्‍होंने संकट के समय इटली के नागरिकों द्वारा दिखाए गए धैर्य के लिए उनकी सराहना की। दोनों नेताओं ने अपने-अपने देशों और वैश्विक स्‍तर पर महामारी के स्‍वास्‍थ्‍य संबंधी और आर्थिक प्रभाव से निपटने के लिए आवश्‍यक उपायों पर विचार-विमर्श किया। दोनों नेताओं ने एक दूसरे के प्रति एकजुटता व्‍यक्‍त की और एक दूसरे के देश में फंसे नागरिकों के प्रति दिखाए गए आपसी सहयोग की सराहना की। प्रधानमंत्री ने श्री कोंते को आश्‍वासन दिया कि भारत आवश्‍यक दवाओं और अन्‍य सामग्री की व्‍यवस्‍था करने में इटली को उदारता से सहयोग देता रहेगा। दोनों नेता भारत और इटली के बीच द्विपक्षीय संबंधों को मजबूत बनाने के लिए आपस में सक्रिय सलाह-मशविरा और सहयोग करने पर सहमत हुए। इटली के प्रधानमंत्री ने प्रधानमंत्री श्री नरेन्‍द्र मोदी को उचित समय पर इटली आने का एक बार फिर निमंत्रण दिया।
केरल के तिरुवल्‍ला में आयोजित श्री रामकृष्‍ण वचनामृत सत्रम के उद्घाटन के अवसर पर प्रधानमंत्री का संबोधन

नमस्‍कारम, आप सभी का अभिनंदन। स्‍वामी निर्विनानंदजी और आज यहां एकत्रित हुए श्री श्री ठाकुर रामकृष्‍ण परमहंस के सभी भक्‍तों को बधाई। मुझे श्री रामकृष्‍ण वचनामृत सत्रम के 7 दिवसीय सत्र के आरंभ में आप लोगों के बीच उपस्थित होने का सौभाग्‍य मिला। जब मैं सोचता हूं कि बंगाल के एक महान विद्वान के शब्‍दों को मलयालम में अनुवाद कर केरल में पढ़ा जा रहा है और उस पर बहस हो रही है तो मैं मंत्रमुग्‍ध हो जाता हूं कि हमारे देश में किस प्रकार विचारों को साझा और स्‍वीकार किया जाता है। एक भारत…श्रेष्‍ठ भारत का इससे बेहतर उदाहरण और क्‍या हो सकता है? आपने जो यह प्रथा शुरू की है वह शास्‍त्रों और महान गुरुओं की शिक्षाओं को आम लोगों के लिए उपलब्‍ध कराने की एक लंबी परंपरा पर आधारित है। यह भारत की एक लंबी मौखिक परंपरा का हिस्‍सा है जो शाश्वत मूल्‍यों को बरकरार रखते हुए बदलते समय एवं परिस्थितियों को स्‍वीकार करने के लिए लगातार विकसित हुआ है। श्रुतियों से स्‍मृतियों तक यह परंपरा विकसित हुई। श्रुतियां, चार वेद और उपनिषद धर्म के स्रोत रहे हैं: ये पवित्र ज्ञान हैं जिन्‍हें भारतीय संतों द्वारा एक पीढ़ी से दूसरी पीढ़ी को प्रेषित किया गया। श्रुतियों को ऐसा दिव्‍य ज्ञान माना जाता है जिसे मौखिक रूप से प्रेषित किया गया। स्‍मृति ऐसा ग्रंथ है जो स्‍मृतियों और व्‍याख्‍याओं पर आधारित है। चूंकि वेदों और उपनिषदों को समझना आम लोगों के लिए कठिन था, इसलिए बुनियादी सिद्धांतों को समझाने, व्‍याख्‍या करने और कहानियों एवं नैतिक पाठों के जरिये उसे स्‍पष्‍ट करने के लिए स्‍मृतियों की रचना की गई। इस प्रकार यह स्‍पष्‍ट है कि महाकाव्‍य, पुराण और कौटिल्‍य का अर्थशास्‍त्र, ये सभी स्‍मृतियां हैं। हरेक व्‍यक्ति तक उसके लिए सबसे उपयुक्त माध्‍यमों के जरिये पहुंचने का प्रयास लंबे समय से जारी है। आम लोगों तक पहुंचने के लिए धर्म अथवा सही जीवन पद्धति को कहीं अधिक सुलभ बनाने और उसे उनके दैनिक जीवन के करीब लाने की आवश्‍यकता है। भागवत में देवर्षि नारद द्वारा भगवान की स्‍‍तुति गायन का वर्णन आता है: अहो देवर्षिर्धन्योऽयं यत्कीर्तिं शांर्गधन्वन:। गायन्माद्यन्निदं तन्त्रया रमयत्यातुरं जगत्।।
प्रधानमंत्री ने जाने-माने कार्टूनिस्ट आर.के.लक्ष्मण के निधन पर शोक जताया

प्रधानमंत्री श्री नरेन्द्र मोदी ने महान कार्टूनिस्ट आर.के.लक्ष्मण के निधन पर शोक जताया। प्रधानमंत्री ने कहा, “आर.के.लक्ष्मण, भारत आपको याद करता रहेगा। हमारी जिंदगी में बेहद जरूरी हास्य घोलने के लिए हम आपके आभारी है। आपकी कृतियां हमारे चेहरों पर मुस्कान लाती हैं। इस महान विभूति के परिजनों और अनगिनत शुभचिंतकों को हमारी शोक संवेदनाएं।”
जर्मनी की रक्षा मंत्री ने प्रधानमंत्री से मुलाकात की

जर्मनी की रक्षा मंत्री डॉ. उर्सुला वॉन डेर लेयान ने आज प्रधानमंत्री श्री नरेन्‍द्र मोदी से मुलाकात की। उन्‍होंने रक्षा प्रौद्योगिकी और उपकरण सहित रक्षा विनिर्माण, साइबर सुरक्षा और समुद्री क्षेत्र सहयोग में भारत के साथ समन्‍वय बनाने की जर्मनी की रूचि से भी प्रधानमंत्री को अवगत कराया। उन्‍होंने यह भी संदेश दिया कि सभी क्षेत्रों में द्विपक्षीय संबंधों के सहयोग को और मजबूत बनाने के अवसर के तौर पर अंतर-सरकारी आयोग बैठक के लिए जर्मनी की चांसलर मर्कल अक्‍तूबर 2015 की अपनी यात्रा को लेकर आशान्वित हैं। उन्‍होंने उल्‍लेख किया कि एक साझेदार देश के तौर पर हनोबर व्‍यापारिक मेले में भारत की भागीदारी और इसके उदघाटन के अवसर पर प्रधानमंत्री की उपस्थिति ने जर्मनी में एक सकारात्‍मक प्रभाव छोड़ा है और अब वहां मेक इन इंडिया अभियान के प्रति गहरी रूचि है। प्रधानमंत्री श्री नरेन्‍द्र मोदी ने जर्मनी की अपनी यात्रा और जर्मन चांसलर मर्कल एवं जर्मनी के व्‍यापारिक नेताओं के साथ हुए शानदार विचार-विमर्श का स्‍मरण किया। उन्‍होंने जोर देते हुए कहा कि भारत कौशल विकास और विनिर्माण जैसे क्षेत्रों सहित अन्‍य क्षेत्रों में जर्मनी को एक व्‍यापक आर्थिक साझेदार के तौर पर देखता है। उन्‍होंने भारत में रक्षा विनिर्माण, रक्षा अनुसंधान और विकास के अनेकों अवसरों पर लाभ लेने के लिए जर्मनी की कम्‍पनियों को भी निमंत्रण दिया। प्रधानमंत्री ने इस वर्ष के अंत में चांसलर मर्कल की यात्रा को लेकर भी अपनी सकारात्‍मक आशा व्‍यक्‍त की।
प्रधानमंत्री ने अफगानिस्‍तान के राष्‍ट्रपति मोहम्‍मद अशरफ गनी से बातचीत की

प्रधानमंत्री श्री नरेन्‍द्र मोदी ने अफगानिस्‍तान के राष्‍ट्रपति मोहम्‍मद अशरफ गनी से बातचीत की है। प्रधानमंत्री ने कहा, “राष्‍ट्रपति अशरफ गनी से बातचीत की और काबुल हमले में मारे गए लोगों के प्रति सहानुभूति प्रकट की। जब आतंक से लड़ने की बात आती है, तब हम एक हैं। राष्‍ट्रपति अशरफ गनी ने काबुल में हमले में भारतीय नागरिकों के दुर्भाग्‍यपूर्ण मृत्‍यु पर दु:ख जताया।”
कनाडा के पूर्व प्रधानमंत्री श्री स्टीफन हार्पर ने प्रधानमंत्री से भेट की

कनाडा के पूर्व प्रधानमंत्री ने आज प्रधानमंत्री श्री नरेन्द्र मोदी से नई दिल्ली में मुलाकात की। श्री हार्पर रायसीना डायलॉग में शामिल होने के लिए भारत की यात्रा पर हैं। दोनों राजनेताओं ने भारत-कनाडा संबंधों के विकास, प्रमुख वैश्विक रूझानों तथा लोकतांत्रिक देशों के बीच सहयोग पर विचार-विमर्श किया।